

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021 m. rugpjūčio 26 d. Nr. T-176

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu ir atsižvelgdama į Nacionalinės švietimo agentūros 2021 m. liepos 28 d. raštą Nr. SD-2457(1.6E) „Dėl trumpalaikio turto perdavimo nuosavybės teise valdyti“, Savivaldybės taryba nusprendžia:

1. Sutikti perimti Panevėžio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (pridedama).

2. Perėmusi savivaldybės nuosavybėn sprendimo 1 punkte nurodytą turtą, jį perduoti sprendimo priede nurodytoms įstaigoms valdyti, naudoti ir disponuoti juo patikėjimo teise.

3. Savivaldybės nuosavybėn perduotas turtas bus naudojamas bendrojo ugdymo mokyklų specialiųjų ugdymosi poreikių turinčių mokinių ugdymui organizuoti, specialiajai ir specialiajai pedagoginei pagalbai teikti.

4. Įgalioti Panevėžio rajono savivaldybės administracijos Švietimo, kultūros ir sporto skyriaus vedėją Algirdą Kęstutį Rimkų Panevėžio rajono savivaldybės vardu pasirašyti sprendimo 1 punkte nurodyto turto perdavimo–priėmimo aktą.

Savivaldybės meras Povilas Žagunis

Panevėžio rajono savivaldybės tarybos

2021 m. rugpjūčio 26 d. sprendimo Nr. T-176

priedas

Trumpalaikio turto sąrašas

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Biudžetinės įstaigos pavadinimas** | **Turto pavadinimas** | **Inventori-nis Nr.** | **Įsigijimo metai** | **Kie-kis** | **Vieneto įsigijimo vertė, Eur** | **Bendra įsigijimo vertė, Eur** |
| 1. | Panevėžio r. Paliūniškio pagrindinė mokykla | Komunikatoriai  3 tipo *Go Talk Go* | AT003599 | 2020 | 1 | 237,16 | 237,16 |
| 2. | Panevėžio r. Pažagienių mokykla-darželis | Komunikatoriai  3 tipo *Go Talk Go* | AT003599 | 2020 | 1 | 237,16 | 237,16 |
| 3. | Panevėžio r. Upytės Antano Belazaro pagrindinė mokykla | GT+Komunikatorius B tipo *Go Talk+9* | AT001872 | 2018 | 1 | 272,48 | 272,48 |
| 4. | Panevėžio rajono Smilgių gimnazija | SPORDAS priemonė Blanket *Lay-On-Me*, kodas M592519 | AT001870 | 2018 | 1 | 78,9888 | 78,9888 |
|  | Iš viso |  |  |  | **4** |  | **825,7888** |

**\_\_\_\_\_\_\_\_\_\_\_\_\_\_\_\_\_\_\_\_**